Francis Younghusband

Francis Edward Younghusband (født 31. mai 1863 i Murree i Britisk India, død 31. juli 1942 i Lytchett Minster i Dorset i Storbritannia) var en britisk offiser og oppdagelsesreisende.


== Liv og virke ==


=== Bakgrunn ===
Francis Younghusband ble født i Murree i nåværende Pakistan og ble oppdratt i England. Hans bestefar var generalmajor Charles Younghusband (1778–1843) og også Francis' far, generalmajor John William Younghusband (1823–1907), eslo også inn på den militære løpebane, og likeledes hans ssnner.
Generalmajor John William Younghusband (1823–1907) hadde under Charles James Napier deltatt i erobringsfelttoget i Sindh i 1843, og senere kjempet han under John Nicholson, som forhindret at oppstanden i Peshawar spredte seg. Han var blitt såret og var derfor tilbake i England, og der giftet han seg 21. februar 1856 med Clare Jane Shaw, døster av sentralasiaforskeren Robert Grant Shaw.Paret kjøpte i 1856 land i Kangradalen for å anlegge en teplantasje der, i Murree, ble Francis født. Han hadde også en eldree bror, George John (født 1859), som også tjente i hæren og bidro til Chitrals unnsettelse. De skrev sammen om felttoget til Chitral.  Major General Leslie Napier Younghusband var hans yngre bror, og Emmie hans ugifte søster, som bodde hos foreldrene.
Francis ble sent til skolegang ved Clifton College i Bristol og begynte så ved Royal Military Academy Sandhurst.


=== Offiser ===
I 1882 ble han gardeoffiser. I 1890 ble han ansatt i den britisk-indiske regjerings politiske departement og var 1893-94 politisk agent i Chitral. Årene 1902-03 var han resident i Indore og 1904 ble han britisk kommissær i Tibet samt 1906-09 resident i Kashmir. I 1919 ble han valgt til president for Royal Geographical Society.
I 1886 foretok Younghusband en reise gjennom Mandsjuria og i 1887 en ferd fra Beijing via Kalgan og Hohhot tvers gjennom Gobiørkenen til Altay, derifra gjennom Dzungarias ørkenstepper til Hami, videre forbi Turfan og Kashgar til Jarkand, samt derifra mot sør over det gamle Mustaghpasset ved Dapsang til Kashmir.
Årene 1889-91 foretok han flere forskningsreiser i Pamirs høyland og korrigerte kunnskapen i Vesten om dette området. En sammenhengende skildring av sine reiser i det indre Asia utgav han i 1896 under tittelen The Heart of a Continent: A Narrative of Travels in Manchuria, across the Gobi Desert, through the Himalayas, the Pamirs and Chitral 1884-94.
Han var 1895 Times’ korrespondent under Chitral-ekspedisjonen, som han skildret i Relief of Chitral (1896), besøkte 1896-97 Transvaal og Rhodesia og skrev om dette i South Africa of Today (1898).
Younghusband var i 1904 politisk leder for den britiske militærekspedisjonen til Tibet, som trengte helt frem til Lhasa og tvang tibetanerne til en for Storbritannia fordelaktig traktat mot russisk innblanding der.
Han har også utgitt verker om Kashmir (1909), India and Tibet (1910) og Within: Thoughts during Convalescence (1912).


== Verker ==
Younghusband forfattet i alt 26 bøker mellom 1885 og 1942. Emnene spente fra asiasiske begivenheter, utforskning, fjellklatring, filosofi, spiritualitet, politikk og mer.

Confidential Report of a Mission to the Northern Frontier of Kashmir in 1889 (Calcutta, 1890).
The Heart of a Continent (1896) The heart of a continent: vol.1
Kashmir (1909)
India and Tibet: a history of the relations which have subsisted between the two countries from the time of Warren Hastings to 1910; with a particular account of the mission to Lhasa of 1904. London: John Murray. 1910. 
India and Tibet (1910)
Within: Thoughts During Convalescence (1914)
The Sense of Community (1916)
The Gleam (1923)
Modern Mystics (1923) (ISBN 1-4179-8003-6, reprint 2004)
Mother World in Travail for the Christ that is to be (1924)
Wonders of the Himalayas (1924)
The Epic of Mount Everest (1926) (ISBN 0-330-48285-8, reprint 2001).
Life in the Stars (1927)
The Light of Experience (1927)
Dawn in India (1930)
The Living Universe (1933)
The Mystery of Nature in Frances Mason. The Great Design: Order and Progress in Nature (1934)


== Litteratur ==
Wade Davis: Into the Silence: The Great War, Mallory and the Conquest of Everest.  Vintage Digital. London 2011, ISBN 978-1-84792-184-0.
Patrick French: Younghusband. The Last Great Imperial Adventurer. HarperCollins, London 2004, ISBN 0-00-637601-0. (englisch).
Peter Hopkirk: The Great Game. On Secret Service in High Asia. John Murray (Publishers) Ltd., London 1990. ISBN 0-7195-4727-X. (englisch).
Lawrence James: Raj. The Making of British India. Abacus, London 1997, ISBN 0-349-11012-3.
Tsepon W. D. Shakabpa: Tibet. A Political History. 4. Druck. Potala Publishing, New York NY 1988, ISBN 0-9611474-1-5.
Gordon T. Stewart: Journeys to Empire, Enlightenment, Imperialism, and the British Encounter with Tibet, 1774 - 1904. Cambridge University Press, Cambridge o.a. 2009, ISBN 978-0-521-73568-1.


== Referanser ==